OpenLLM-France/wikimedia huggingface dataset:
# Spring Grove (Pennsilvània)

Spring Grove és una població dels Estats Units a l'estat de Pennsilvània. Segons el cens del 2000 tenia 2.050 habitants.

## Demografia

Segons el cens del 2000, Spring Grove tenia 2.050 habitants, 817 habitatges, i 570 famílies. La densitat de població era de 1.041,5 habitants/km².
Dels 817 habitatges en un 36,6% hi vivien nens de menys de 18 anys, en un 51,5% hi vivien parelles casades, en un 13,5% dones solteres, i en un 30,2% no eren unitats familiars. En el 25,6% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,3% tenia menys de 18 anys, un 9,6% entre 18 i 24, un 30,7% entre 25 i 44, un 20,4% de 45 a 60 i un 12% 65 anys o més.
L'edat mediana era de 34 anys. Per cada 100 dones de 18 o més anys hi havia 91,3 homes.
La renda mediana per habitatge era de 42.609$ i la renda mediana per família de 52.228$. Els homes tenien una renda mediana de 36.842$ mentre que les dones 25.714$. La renda per capita de la població era de 20.124$. Entorn del 2,9% de les famílies i el 5,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spring Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Spring Grove». American Fact Finder. Oficina del Cens dels Estats Units, 12-01-2010.
# Grupo Desportivo Fabril

El Grupo Desportivo Fabril, anteriorment anomenat Grupo Desportivo CUF do Barreiro, és un club de futbol portuguès de la ciutat de Barreiro.

## Història

El club va ser fundat el 27 de gener de 1937. Evolució del nom:
* 1937: Grupo Desportivo CUF do Barreiro
* 1940: Unidos Futebol Clube do Barreiro
* 1944: Grupo Desportivo CUF do Barreiro
* 1978: Grupo Desportivo Quimigal do Barreiro
* 2000: Grupo Desportivo Fabril do Barreiro
El club ha jugat 23 temporades a la primera divisió portuguesa,

## Palmarès

* Segona divisió portuguesa de futbol:
** 1953-54
* AF Setúbal:
** 1999-00, 2002-03, 2006-07, 2013-14
* Copa Intertoto:
** 1974

## Referències

* ↑ «Portugal All-Time Table 1ªLiga/1ªDivisão 1934-2005». rsssf.com. [Consulta: 9 abril 2017].

## Enllaços externs

* Web oficial (portuguès)
* Grupo Desportivo Fabril do Barreiro a zerozero.pt (portuguès)
* Grupo Desportivo Fabril do Barreiro a foradejogo.net (portuguès)
* Escola de futbol (portuguès) Arxivat 2017-09-30 a Wayback Machine.
# Casuarina (arbre)

Casuarina (Casuarina equisetifolia o Pi australià) és una espècie d'arbre de fullatge persistent del gènere Casuarina
Originari d'Australàsia, sud-est d'Àsia, i les illes de l'oest de l'oceà Pacífic, també es troba l'Àfrica occidental.
Arriba a fer de 6 a 35 m d'alt. El fullatge sembla aparentment el d'un pi, les seves fulles són fines paredades en septes (trossets com l'equiset)
Les flors són unisexuals, menudes l'espècie és monoica (en canvi altres plantes del gènere Casuarina són dioiques). Té flors masculines i femenines en el mateix arbre.
Els aparents fruits són una falsa pinya globosa formada per inflorescències femenines lignificades que conté el fruit que és una petita sàmara de 5 a 8 mm de diàmetre.

## Subespècies

* Casuarina equisetifolia subsp. equisetifolia. Gran arbre de 35 m d'alt
* Casuarina equisetifolia subsp. incana (Benth.) L.A.S.Johnson. Petit arbre de 12 m d'alt.

## Usos

Planta ornamental resistent a la contaminació.
La fusta és dura, bon combustible i per a construccions rurals.

## Referències

* ↑ Boland, D. J.; Brooker, M. I. H.; Chippendale, G. M.; McDonald, M. W.. Forest trees of Australia. 5th. Collingwood, Vic.: CSIRO Publishing, 2006, p. 82. ISBN 0-643-06969-0.
# Pont medieval de Biure

El Pont medieval de Biure és una obra del municipi de Biure (Alt Empordà) inclosa en l'Inventari del Patrimoni Arquitectònic de Catalunya.

## Descripció

Està situat dins del nucli urbà de la població de Biure, a la banda de llevant del terme, damunt del riu Ricardell.
Es tracta d'un pont d'origen medieval, actualment reformat i arranjat, format per un sol ull d'arc rebaixat, en origen bastit en pedra desbastada disposada a sardinell. Presenta un reforç a l'intradós de l'arc bastit amb maons disposats a sardinell també. A la part superior presenta dues baranes de poca alçada, bastides amb el mateix tipus d'aparell que la resta de l'estructura. El paviment ha estat restituït actualment per una capa d'asfalt. Un dels capponts s'obre formant una planta en forma d'embut.
La construcció està bastida en pedra desbastada i sense treballar de diverses mides, lligada amb morter de calç i disposada irregularment. Conserva un revestiment arrebossat força degradat en diverses parts del parament.

## Referències

* 1 2 3 «Pont medieval de Biure». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
* ↑ «Pont medieval (Biure - Alt Empordà)». Pobles de Catalunya. [Consulta: 13 novembre 2015].
# Rasbora punctulatus

Rasbora punctulatus és una espècie de peix cipriniforme de la família dels ciprínids.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a Mindanao (Filipines).

## Referències

* 1 2 FishBase (anglès)
* ↑ Herre, A.W.C.T., 1924. Distribution of the true freshwater fishes in the Philippines. I. The Philippine Cyprinidae. Philipp. J. Sci. 24(3):249-307.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Maleficent: Mistress of Evil

Maleficent: Mistress of Evil és una pel·lícula d'aventures estatunidenca de 2019 del gènere de fantasia fosca produïda per Walt Disney Pictures, dirigida per Joachim Rønning, amb guió de Linda Woolverton, Micah Fitzerman-Blue, i Noah Harpster. És la continuació de la pel·lícula de 2014 Maleficent, protagonitzada un altre cop per Angelina Jolie. Elle Fanning, Sam Riley, Imelda Staunton, Juno Temple, i Lesley Manville també recuperen els seus papers anteriors, mentre que Harris Dickinson substitueix Brenton Thwaites i Chiwetel Ejiofor, i Ed Skrein i Michelle Pfeiffer fan personatges nous.
Després de l'estrena de la primera pel·lícula el maig de 2014, Jolie va anunciar que era possible una continuació. El projecte es va anunciar oficialment el juny següent i Jolie va signar l'abril de 2016. Rønning, havia estat co-director de Pirates of the Caribbean: Dead Men Tell No Tales (2017) per a Disney, fou contractat per a dirigir la pel·lícula l'octubre de 2017 i la resta del repartiment estava contractada o confirmada el maig de 2018; la filmació va començar aquell mateix mes als Pinewood Studios d'Anglaterra, perllongant-se fins a l'agost.
Maleficent: Mistress of Evil es va estrenar als Estats Units el 18 d'octubre de 2019. La pel·lícula va rebre crítiques diverses, amb alabances per a les actuacions de Jolie, Fanning, Ejiofor i Pfeiffer, però crítiques per a la "una trama confusa i uns efectes visuals massa artificials".

## Referències

* ↑ «Critics praise Angelina Jolie in 'enjoyably deranged' sequel Maleficent: Mistress of Evil». Entertainment Weekly, 15-10-2019. [Consulta: 16 octubre 2019].
# Eleccions legislatives daneses de 1943

Les eleccions legislatives daneses de 1943 se celebraren el 23 de març de 1943 (el 3 de maig a les illes Fèroe), mentre el país era ocupat pels nazis, i malgrat tot es va desenvolupar pacíficament com a mostra de protesta contra els ocupants.
| Partit | Líder | Vots | % | Escons | +/- |
| Socialdemokratiet | | 894,632 | 44,5% | 66 | +2 |
| Det Konservative Folkeparti | | 421,523 | 21,0% | 31 | +5 |
| Venstre | | 376,850 | 18,7% | 28 | -2 |
| Det Radikale Venstre | | 175,179 | 8,7% | 13 | -1 |
| Dansk Samling | | 43,367 | 2,2% | 3 | +3 |
| DNSAP | | 43,309 | 2,1% | 3 | +0 |
| Danmarks Retsforbund (E) | | 31,323 | 1,6% | 2 | -1 |
| Det Frie Folkeparti | | 24,572 | 1,2% | 2 | -2 |
| Altres | | 28 | 0,0% | 0 | +0 |
| Fólkaflokkurin | | 3.451 | | 1 | +1 |
| Sambandsflokkurin | | 2.310 | | 0 | -1 |
| Javnaðarflokkurin | | 1.386 | | 0 | +0 |
| Total | Total | | | 149 | |
| Participació | Participació | 89,5% | 89,5% | 89,5% | 89,5% | 89,5% |
| Font | Font | Folketinget.dk | Folketinget.dk | Folketinget.dk | Folketinget.dk | Folketinget.dk |

## Referències

* ↑ Ogg, Frederic A.; Arneson, Ben A. «Personal and Miscellaneous» (en anglès). American Political Science Review, 37, 5, 1943, pàg. 920–927. DOI: 10.2307/1949109. ISSN: 0003-0554.
# El General

Edgardo Franco més conegut com a El General (Ciutat de Panamà, 27 de setembre de 1969) és un músic panameny.
Fill de Catalina, una dona amb ascendència de Jamaica i Trinitat, el seu pare, Víctor és d'arrels colombianes. Té 5 germans i 5 germanes. Als 12 anys, Edgardo va començar a escriure cançons inspirat en la situació social del seu barri i les seues pròpies vivències, els afegia melodies i després les gravava en cassets, que després distribuïa als conductors de transport col·lectiu perquè els posaren, en les seues rutes, i així dur el seu missatge a la comunitat.
L'èxit d'Edgardo Franco, deixa arrere aquells dies de pobresa en el seu natal barri de Río Abajo, en la capital panamenya quan era venedor de refrescs en els concerts de la ciutat de Panamà i somiava estar en els escenaris. En 1985 Edgardo va viatjar als Estats Units per a reunir-se amb la seua mare, qui havia emigrat uns anys abans. Un cop en Nova York, va assistir a l'Acadèmia d'Art i Música Erasmus Hall de Brooklyn, on va destacar com a president del Club Llatí i també assistia als seus companys amb les classes de matemàtica fins que es va graduar el 1987. Un any després, el 1988, es va retrobar amb amics d'infància que el van animar a tornar a escriure cançons, de fet, un d'ells que estava en l'armada li va donar el seu primer uniforme, i des d'eixe moment va adoptar la identitat que l'ha caracteritzat en el món artístic, "El General". Posteriorment, un productor jamaicà li va oferir gravar-li el seu primer tema, "Tu Pum Pum" en castellà però llançat al mercat anglòfon. Des de llavors, el seu somni es va convertir en realitat, collint una legió d'admiradors que el segueixen per Llatinoamèrica, Europa, Estats Units, Japó i fins i tot a Beijing, Xina.

## Discografia

* 1991 - Muévelo con El General
* 1992 - El Poder de El General
* 1995 - Es Mundial
* 1995 - Clubb 555
* 1997 - Rapa Pan Pan
* 1998 - Grandes Exitos
* 1998 - Colección Original: El General
* 2000 - Serie 2000: El General
* 2001 - Back to the Original
* 2003 - Move It Up

## Enllaços externs

* Edgardo Franco: Utilitza el teu talent per servir Jehovà (JW Broadcasting)
# Kaatsheuvel

Kaatsheuvel és una entitat de població a la província neerlandesa de Brabant del Nord, amb una població de 16.600 persones, que forma part del municipi de Loon op Zand, essent-ne la capital i entitat més poblada.

## Galeria

* Molí The Couwenbergh
* Antiga Estació de Bombers
* Parc Nacional Loonse en Drunense Duinen
* Casa al centre del poble
* Castell del Senyor de Venloon, proper a Kaatsheuvel

## Referències

* ↑ Kaatsheuvel su Plaatsengids
* ↑ Gemeente op Maat: Loon op Zand Arxivat 2015-09-23 a Wayback Machine.
* ↑ Kaatsheuvel su Stadindex
# Marge (desambiguació)

«Marge» té aquests significats:

## Altres

* Els Marges - revista
* Manifest d'Els Marges
Viccionari
# Eleccions legislatives letones de 1993

Les eleccions legislatives letones de 1993 se celebraren el 5 i 6 de juny de 1993 les primeres que es convocaren després de ser proclamada la independència de Letònia, per tal d'escollir els 100 membres del restaurat Saeima. La participació fou del 89,9%, amb 1.118.316 dels 1.243.956 possibles votants. El partit més votat fou Via Letona i Valdis Birkavs fou nomenat primer ministre de Letònia.
Resultats de les eleccions de 6 de juny de 1993 per a renovar el Parlament de Letònia (Saeima)
| Partits i coalicions | Vots | % | Escons |
| Via Letona (Latvijas Ceļš) | 362.473 | 32,4 | 36 |
| Moviment per la Independència Nacional de Letònia (Latvijas Nacionālās Neatkarības Kustība) | 149.347 | 13,4 | 15 |
| Harmonia per Letònia- Renaixement de l'Economia (Saskaņa Latvijai - Atdzimšana Tautsaimniecībai) | 134.289 | 12,0 | 13 |
| Unió d'Agricultors Letons (Latvijas Zemnieku Savienība) | 119.116 | 11,6 | 12 |
| Igualtat de Drets (Līdztiesība) | 64.444 | 5,8 | 7 |
| Per la Pàtria i la Llibertat (Tēvzemei un Brīvībai) | 59.885 | 5,4 | 6 |
| Unió Demòcrata Cristiana (Kristīgi demokrātiskā savienība) | 56.057 | 5,00 | 6 |
| Partit de Centre Democràtic (Demokrātiskā Centra Partija) | 53.303 | 4,8 | 5 |
| Front Popular de Letònia (Latvijas Tautas Fronte) | 29.396 | 2,63 | -- |
| Partit Socialdemòcrata Obrer Letó (Latvijas Sociāldemokrātiskā strādnieku partija) | 7.416 | 0,66 | - |
| Altres | 82.620 | 7,42 | 0 |
| Total | 1.118.316 | 100.0 | 100 |
# Sevillenca

La sevillenca, sevillana, solivenc, serrana, serraneta, mas de Bot o falguera, és una varietat d'olivera que també té el nom confús de farguera. N'hi ha unes 14.000 o 15.000 hectàrees en conreu segons les darreres dades. Aquestes hectàrees es troben esteses per les zones del sud de la província de Tarragona i al nord de la de Castelló. Els arbres antics d'aquesta varietat són retorçats de tronc i tenen la copa plena de branques verticals, cosa que els fa curiosos a la vista, molt apreciats en la decoració i difícils de podar. Se sol associar aquesta varietat d'olivera amb els paisatges de barraques de pedra seca. En l'actualitat, tot i que forma part de la DOP (Denominació d' Origen Protegit) del Baix Ebre i el Montsià i que està catalogada al Registre Espanyol de Varietats en la categoria "vegetals", és un tipus d'olivera en regressió territorial. La seva presència només augmenta a l'Alt Palància, al País Valencià.

## Característiques agronòmiques

La varietat sevillenca és vigorosa i té un creixement potent i ràpid, però és poc rústega, perquè no aguanta gaire bé la secada ni la gelada, que li afecten el creixement i el rendiment. Se sol reproduir per empelts i el seu arrelament és baix. Entra en producció tard i la seva regularitat és baixa. La recol·lecció del fruit de l'olivera sevillenca es qualifica com a mitjana en el temps i els experts recomanen que se'n cullin les olives aviat. El seu fruit és de mida mitjana i té forma el·líptica. Sembla que la seva collita és fàcilment mecanitzable, ja que la vibració del tronc fa caure les olives amb facilitat. És un arbre amb una producció elevada i constant, i no l'afecta el fenomen de la contranyada o alternança en la producció. El destí de l'oliva sevillenca pot ser tant per a consum de taula com per fer oli.

## Característiques de l'oli

Produeix un oli de qualitat molt bona i àmpliament cotitzat però té una baixa estabilitat, cosa que fa que es torni ranci en menys mesos que d'altres varietats d'olivera. Té bones qualitats gustatives. En boca, recorda l'ametlla, la fusta i el plàtan.

## Referències

* ↑ «Sevillenca» (en castellà). Viveros Sophie. [Consulta: 5 setembre 2021].
* ↑ «Varietat sevillenca (DOP Baix Ebre - Montsià)». Cooperativa de Godall. [Consulta: 5 setembre 2021].
* ↑ «Sevillenca» (en castellà). Ministerio de Agricultura, Pesca y Alimentación. [Consulta: 5 setembre 2021].
* ↑ «Sevillenca» (en castellà). AOVE.org (Actualidad Aceite Oliva Virgen Extra), 01-12-2013. Arxivat de l'original el 2021-09-05. [Consulta: 5 setembre 2021].
# Gué

Un gué és un lloc pel qual es pot travessar un curs d'aigua a peu o sobre un animal o vehicle que o bé toquen al fons o a pedres o a una calçada submergida construïda per l'home prou forta per no desfer-se i que el corrent no s'emporta.
Els animals, salvatges o no, utilitzen aquests gués per creuar els curs d'aigua.
# Recobriment de canvi de fase

El recobriment de canvi de fase és una capa d'aliatge metàl·lic que modifica el seu estat de cristal·lització amb la calor i sobre la qual s'escriuen les dades en un DVD per la seva qualitat de reflectir menor llum si es refreda molt ràpid (amb el que no recristal·litza bé). Aquest procés del recobriment de canvi de fase s'utilitza en el procés de gravació d'un disc magnetoòptic.
En el cas del DVD+RW (encara que fa servir la tecnologia Phase-Change Dual) aquest l'aliatge està compost de plata, indi, antimoni i tel·lur.

## Referències

* ↑ Punit Boolchand. Insulating and semiconducting glasses. World Scientific, 2000, p. 744–. ISBN 9789810236731 [Consulta: 14 febrer 2011].
# Kabadougou

Kabadougou és una regió del nord-oest de Costa d'Ivori. Odienné, la seva capital està situada a 850 km d'Abidjan i a 600 km de Yamoussoukro. En l'antiga divisió administrativa del país, havia format part del districte de Denguélé. El 2015 tenia una població estimada de 193.364 habitants. Té una superfície de 14.000 km².

## Situació geogràfica i regions veïnes

Kabadougou està situat al nord-oest de Costa d'Ivori. A l'oest limita amb la República de Guinea, al nord amb la regió de Folon, a l'est amb la regió de Bagoué i al sud amb la regió de Bafing.

## Departaments i municipis

Odienné, Madinani, Gbelebaban, Seguelon i Samatiguila són els cinc departaments en què està dividit Kabadougou. Els seus municipis són Odienné, Bako, Dioulatiedougou, Madinani, Samatiguila, Seguelon, Seydougou i Tieme.

## Economia

A banda de l'agricultura, que és la principal font de riquesa de la regió, també cal destacar el transport nacional i internacional, el comerç al detall i a l'engròs, la ramaderia i la pesca.

### Agricultura

L'economia de la regió està basada en l'agricultura. Els seus principals cultius destinats al comerç són els anacards i el cotó, a més de la soja, el mango, la llimona, la papaia, el gingebre, la taronja i la nou de karité. Els seus principals productes agrícoles de subsistència són l'arròs, l'arachis, el mill, el nyam i el fonio. Altres productes agraris destacats són la mandioca, el sorgo, el blat de moro, el tomàquet, la ceba, i les verdures.

### Turisme

Els principals atractius turístics de la regió són:
* El mont Denguélé
* La mesquita de Dabadougou
* La platja de Gbéléban
* El riu sagrat de Farakoro
* El mont Kami a Séguélon

## Cultura

El sogonougou, el zolo, el bidadi, el morlon yagba i el fanfar tradicional són algunes de les danses tradicionals que es ballen a la regió de Kabadougou. A més a més, també els ceramistes, els explicadors d'històries, els pintors i els balafons són altres elements de la seva cultura tradicional.
El cantant Tiken Jah i la companyia de teatre Mindja són de la regió.

## Referències

* ↑ «Regions of Cote d'Ivory» (en anglès). statoids. [Consulta: 31 juliol 2015].
* 1 2 3 4 5 6 7 8 «Découverte du Kabadougou». ARDCI. Arxivat de l'original el 11 d’agost 2015. [Consulta: 31 juliol 2015].
* ↑ «Cote d'Ivoire: administratives units». Geohive. [Consulta: 31 juliol 2015].

## Enllaços externs

* Nouveau decoupage administrative
# Marge d'apreciació

El marge d'apreciació, o també conegut en alguns casos com el marge de discrecionalitat, és una doctrina jurídica d'ampli abast en el dret internacional dels drets humans. Va ser elaborada pel Tribunal Europeu de Drets Humans (TEDH) per a jutjar si un Estat que és part del Conveni Europeu de Drets Humans (CEDH) ha de ser sancionat per limitar el gaudi dels drets. La doctrina permet al Tribunal conciliar les diferències pràctiques en l'aplicació dels articles del Conveni. La doctrina permet al Tribunal conciliar les diferències pràctiques en l'aplicació dels articles de la Convenció.

## Enllaços externs

* Dret comparat i dret de família en el marc europeu
* Manual de legislació europea contra la discriminació

## Referències

* ↑ Application No. 176/56 (Greece v United Kingdom, "Cyprus"), 2 Yearbook of the European Convention 1958-1959, 174-199 at 176.
# Eleccions regionals de Trentino-Tirol del Sud de 1993

Les eleccions regionals de Trentino-Tirol del Sud de 1993 per a escollir el primer Consell Regional del Trentino-Tirol del Sud se celebraren el 21 de novembre de 1993. La participació fou del 88,4%. Després de les eleccions, SVP, DC i PATT formaren una coalició a nivell regional. Luis Durnwalder (SVP) fou nomenat president de Tirol del Sud mentre Carlo Andreotti (PATT) ho fou de la Província de Trento.

## Resultats
### Total regional

| Partits | vots | % | Escons |
| Südtiroler Volkspartei | 160.186 | 26,0 | 19 |
| Democràcia Cristiana Italiana | 87.896 | 14,3 | 11 |
| Partit Autonomista Trentino Tirolès | 62.138 | 10,1 | 7 |
| Lliga Nord | 50.210 | 9,6 | 7 |
| Moviment Social Italià-Dreta Nacional | 45.176 | 7,3 | 5 |
| La Rete | 32.195 | 5,2 | 4 |
| Partit Democràtic d'Esquerra | 28.416 | 4,6 | 3 |
| Verds del Tirol del Sud | 21.293 | 3,5 | 2 |
| Die Freiheitlichen | 18.669 | 3,0 | 2 |
| Union für Südtirol | 14.777 | 2,4 | 2 |
| Lliga Autonomia Trentino | 12.014 | 2,0 | 1 |
| Solidarietà | 10.025 | 1,6 | 1 |
| Aliança pel Trentino | 9.192 | 1,5 | 1 |
| Unió del centre | 8.392 | 1,4 | 1 |
| Rifondazione Comunista | 7.825 | 1,3 | 1 |
| Aliança Democràtica | 6.945 | 1,1 | 1 |
| Moviment Politich Ladins | 6.058 | 1,0 | 1 |
| Partit Socialista Democràtic Italià | 5.273 | 0,9 | 1 |
| Partit Socialista Italià | 3.847 | 0,6 | - |
| Lliga Tridente | 3.511 | 0,6 | - |
| Partit Republicà Italià | 3.364 | 0,6 | - |
| Llista Socialista Trentino | 3.272 | 0,5 | - |
| Populars pel Trentino | 3.259 | 0,5 | - |
| Partit de la Llei Natural | 1.709 | 0,3 | - |
| I Democratici | 1.071 | 0,2 | - |
| Partit Democràtic | 507 | 0,1 | - |
| Total | 616.220 | 100,0 | 70 |
Font: Regione Trentino-Alto Adige

### Província de Trento

| Partit | vots | % | Escons |
| Democràcia Cristiana Italiana | 74.274 | 24,1 | 9 |
| Partit Autonomista Trentino Tirolès | 62.138 | 20,2 | 7 |
| Lliga Nord Trentino | 50.095 | 16,2 | 6 |
| La Rete | 29.386 | 9,5 | 4 |
| Partit Democràtic de l'Esquerra | 19.370 | 6,3 | 2 |
| Lliga Autonomia Trentino | 12.014 | 3,9 | 1 |
| Solidarietà | 10.025 | 3,3 | 1 |
| Moviment Social Italià-Dreta Nacional | 9.343 | 3,0 | 1 |
| Aliança pel Trentino | 9.192 | 3,0 | 1 |
| Rifondazione Comunista | 5.506 | 1,8 | 1 |
| Partit Socialista Democràtic Italià | 5.273 | 1,7 | 1 |
| Aliança Democràtica | 4.240 | 1,4 | 1 |
| altres | 17.526 | 4,7 | - |
| Total | 308.382 | 100,0 | 35 |
Fonte: Regione Trentino-Alto Adige

### Provincia di Bolzano

| Partits | vots | % | escons |
| Südtiroler Volkspartei | 160.186 | 52,0 | 19 |
| Moviment Social Italià-Dreta Nacional | 35.833 | 11,6 | 4 |
| Verds del Tirol del Sud | 21.293 | 6,9 | 2 |
| Die Freiheitlichen | 18.669 | 6,1 | 2 |
| Union für Südtirol | 14.777 | 4,8 | 2 |
| Democràcia Cristiana Italiana | 13.622 | 4,4 | 2 |
| Lliga Nord del Tirol del Sud | 9.115 | 3,0 | 1 |
| Partit Democràtic de l'Esquerra | 9.046 | 2,9 | 1 |
| Moviment Polític Ladins | 6.058 | 2,0 | 1 |
| Unió del centre | 5.343 | 1,7 | 1 |
| altres | 13.896 | 4,5 | - |
| Total | 307.838 | 100,0 | 35 |
Font: Regione Trentino-Alto Adige
# Casuarina cunninghamiana

La casuarina de Cunningham (Casuarina cunninghamiana) és una espècie de planta de la família de les Casuarinàcies, endèmica d'Austràlia. És un arbre que es troba sobre sòls de granit als boscos d'eucaliptus, a la vora de rieres. És una espècie que s'usa com a tallavent.

## Referències

* ↑ «Casuarina cunninghamiana» a EOL. Data consulta: 11 d'abril de 2014.
* ↑ «Casuarina cunninghamiana» a The Plant List. Data consulta: 11 d'abril de 2014.
* ↑ «Casuarina de Cunningham | Verd urbà». [Consulta: 7 setembre 2022].

## Enllaços externs

* Australian Biological Resources Study.
* Casuarina a Flora Ibérica.